CELEX: C2004/228/36
Language: sk
Date: 2004-09-11 00:00:00
Title: Uznesenie Súdneho dvora (štvrtá komora) z 10. júna 2004 vo veci C-555/03 (návrh na začatie prejudiciálneho konania, ktorý podal Tribunal du travail de Charleroi): Magali Warbecq proti Ryanair Ltd (Nariadenie Rady (ES) č. 44/2001 — Právomoc v občianskych a obchodných veciach — Súd s právomocou podať návrh Súdnemu dvoru na začatie prejudiciálneho konania v súlade s článkom 68 ES zmluvy — Nedostatok právomoci Súdneho dvora)

11.9.2004   
            
            
               SK
            
            
               Úradný vestník Európskej únie
            
            
               C 228/19
            
         
      UZNESENIE SÚDNEHO DVORA
   
   (štvrtá komora)
   z 10. júna 2004
   vo veci C-555/03 (návrh na začatie prejudiciálneho konania, ktorý podal Tribunal du travail de Charleroi): Magali Warbecq proti Ryanair Ltd (1)
   
   (Nariadenie Rady (ES) č. 44/2001 - Právomoc v občianskych a obchodných veciach - Súd s právomocou podať návrh Súdnemu dvoru na začatie prejudiciálneho konania v súlade s článkom 68 ES zmluvy - Nedostatok právomoci Súdneho dvora)
   (2004/C 228/36)
   Jazyk konania: francúzština
   Vo veci C-555/03, predmetom ktorej je návrh predložený Súdnemu dvoru v súlade s článkom 68 ES zmluvy, ktorým Tribunal du travail de Charleroi (Belgicko) navrhuje vo vzťahu ku konaniu začatému pred týmto vnútroštátnym súdom medzi Magali Warbecq a Ryanair Ltd, aby v prejudiciálnom konaní rozhodol o výklade nariadenia Rady (ES) č. 44/2001 z 22. decembra 2000 o súdnej právomoci, uznávaní a výkone rozsudkov v občianskych a obchodných veciach (Ú. v. ES L 12, 2001, s. 1), Súdny dvor (štvrtá komora), v zložení: predseda J.N. Cunha Rodrigues (spravodajca), sudcovia: K. Schiemann a E. Juhász, generálny advokát: A. Tizzano, tajomník: R. Grass, vydal dňa 10. júna 2004 uznesenie, ktorého výrok znie:
   Súdny dvor Európskych spoločenstiev zjavne nemá právomoc odpovedať na otázky, ktoré mu predložil Tribunal du travail de Charleroi (Belgicko) rozsudkom z 15. decembra 2003.
   
      (1)  Ú. v. EÚ C 47 z 21.2.2004